**KOMISIJA ZA IZRADU STATUTA, POSLOVNIKA I NORMATIVNU DJELATNOST OPĆINE TRPANJ**

Na temelju svoje nadležnosti iz članka 42. Statuta Općine Trpanj (Službeni galsnik Dubrovačko-neretvanske županije broj 9/13, 14/13 i 7 /18), Komisija za izradu Statut, Poslovnika i normativnu djelatnost, dana 11. lipnja 2018.godine, utvrdila je pročišćeni tekst Odluke o komunalnoj nakandi u kojima je utvrđeno vrijeme njihova stupanja na snagu.

Pročišćeni tekst Odluke o komunalnoj naknadi Općine Trpanj, obuhvaća Odluke o komunalnoj naknadi (Službeni glasnik Dubrovačko-neretvanske županije br. 1/02), Odluku o izmjenama i dopunama Odluke o komunalnoj naknadi općine Trpanj (Službeni glasnik Dubrovačko-neretvanske županije br. 4/15) i Odluku o izmjenama i dopunama Odluke o komunalnoj naknadi (Službeni glasnik Dubrovačko-neretvanske županije, broj 12/18).

Klasa:363-03/01-01/01

Ur.broj:2117/0-05/01-18-1

U Trpnju, 11. lipnja 2018.g.

 Predsjednica

Komisija za izradu Statuta, Poslovnika i normativnu djelatnost Općine Trpanj

 Nada Ivanković, dipl. iur., v. r.

  **ODLUKU**

 **O KOMUNALNOJ NAKANADI**

 **(pročišćeni tekst)**

**I OPĆE ODREDBE**

 Članak 1.

Ovom Odlukom utvrđuje se:

* Naselja u Općini Trpanj (u daljem tekstu:Općina) u kojima se naplaćuje komunalna naknada ,
* Područja zona u Općini,
* Koeficijent zona /Kz) za pojedine zone,
* Koeficijent namjene (Kn) za poslovni prostor i za građevinsko zemljište koje služi u svrhu obavljanja poslovne djelatnosti,
* Nekretnine važne za Općinu koje se u cjelosti ili djelomično oslobađaju od plaćanja komunalne naknade,
* Uvjeti i razlozi zbog kojih se u pojedinačnim slučajevima može odobriti privremeno oslobađanje od komunalne naknade.

Članak 2.

Komunalna naknada uplaćuje se u korist Proračuna Općine i koristi se sukladno Programu održavanja **komunalne** infrastrukture za obavljanje slijedećih djelatnosti:

1. Odvodnja atmosferskih voda,
2. Održavanje čistoće u dijelu koji se odnosi na čišćenje javnih površina,
3. Održavanje javnih površina,
4. Održavanje nerazvrrstanih cesta,
5. Održavanje groblja i krematorija i
6. Javne rasvjete.

 Članak 3.

**Sredstva komunalne nakande namjenjena su također i financiranju građenja objekata i uređaja komunalne infrastrukture, a mogu se odlukom Općinskog vijeća upotrijebiti i za održavanje objekta predškolskog, školskog, zdravstvenog i socijalnog sadržaja, financiranje građenja i održavanja javnih građevina sportske i kulturne namjene i poboljšanja energetske učinkovitosti zgrada u vlasništvu Općine.**

 Članak 4.

Program održavanja **komunalane** infrastrukture za obavljanje djelatnosti iz članka 2.ove Odluke donosi Općinsko vijeće za svaku kalendarsku godinu sukladno predvidivim sredstvima i izvorima financiranja.

**II OBVEZNICI PLAĆANJA KOMUNALNE NAKANDE**

 Članak 5.

Obveznici plaćanja komunalne naknade jesu vlasnici odnosno korisnici:

1. Stambenog prostora,
2. Poslovnog prostora
3. Garažnog prostora,
4. Građevinskog zemljišta koje služi u svrhu obavljanja poslovne djelatnosti,
5. Neizgrađenog građevinskog zemljišta.

**U slučaju da u zgradi izgrađenoj na građevinskoj čestici, odnosno unutar kompleksa građevnog zemljišta koje služi u poslovne svrhe, ima više vlasnika obveznici plaćanja komunalne naknade su svaki suvlasnik, srazmjerno svom pripadajućem dijelu nekretnine.**

**III NASELJA U KOJIMA SE NAPLAĆUJE KOMUNALNA NAKNADA**

Članak 5 A.

Komunalna naknada plaća se za nekretnine iz stavka 1.ovog članka koje se nalaze unutar građevinskog područja naselja**:**

1. Trpanj,
2. Gornja Vrućica
3. Donja Vrućica
4. Duba Pelješka, kao i za stambeni i poslovni prostor izvan granicagrađevinskog

područja naselja na kojemu se najmanje obavljaju komunalne djelatnosti održavanja javnih površina, održavanje nerazvrstanih cesta i javna rasvjeta i koje su opremljene najmanje pristupnom cestom, objektima za opskrbu električnom energijom i vodom prema mjesnim prilikama te čine sastavni dio infrastrukture Općine.

Članak 6.

Građevinskim područjem u smislu zakona smatra se zemljište koje se nalazi unutar granica građevinskog područja naselja a na kojemu se, u skladu sa prostornim planom mogu graditi građevine za stambene, poslvne, športske i druge namjene.

 Članak 7.

**Obveznik plaćanja komunalne naknade iz članka 5. stavka 1. dužan je u roku od petnaest dana od dana nastanka obveze obavijestiti Jedinstveni upravni odjel o svim nastalim promjenama koje se odnose na obveze plaćanja komunalne naknade (promjene obveznika, promjenu površine, promjenu namjene i ostalo).**

**Obveza plaćanja komunalne naknade nastaje prvog dana slijedećeg mjeseca u kojem je omogućeno korištenje objekta odnosno zemljišta**

**Ako se obveznik prestane koristiti prostorom a ne postupi u smislu stavka 1.ovog čanka, smatra se i dalje obveznim plaćati komunalnu naknadu i to do trenutka dok Jedinstvenom upravnom odjelu ne dostavi isprave na temelju kojih bi se moglo donijeti novo rješenje.**

**IV OSLOBAĐANJA OD PLAĆANJA KOMUNALNE NAKANDE**

 Članak 8.

Komunalna naknada ne plaća se za:

1. Objekte i zemljišta koji se koriste u vojne svrhe i potrebe javne sigurnosti,
2. Skloništa, prostorije za obuku i boravak jedinica HV i jedinica Civilne zaštite i prostorije za smještaj i čuvanje ratne opreme,
3. Zgrade i zemljište koji se koriste za obavljanje vatrogasne djelatnosti,
4. Zgrade i prostorije koje služe vjerskim zajednicama za vršenje njihove vjerske djelatnosti,
5. Zgrad, prostorije i zemljišta koje koriste odgojno- obrazovne organizacije predškolskog odgoja i osnovnog obrazovanja i muzeja kojih je osnivač općina,
6. Zgrade, zemljišta i objekti u kojima se obavljaju športske aktivnosti ako se ne naplaćuje pristup,
7. Zgrade i zemljišta koje koriste humanitarne organizacije i udruge građana za društvene svrhe, te zdravstvene organizacije,
8. Zgrade i prostori odnosno dijelovi zgrada i prostora oštećenih elementarnim nepogodama za vrijeme dok se u njima **ne** može boraviti, odnosno obavljati djelatnost za koju su namjenjeni,
9. Zgrade i zemljišta koji se koriste u poljoprivredne svrhe (za ostavljanje poljoprivrednih alatki i sl.),
10. Zemljišta na kojima se nalaze javni parkovi, prostori za rekreaciju i dječija igrališta,
11. Zemljišta koja služe isključivo javnom prometu, ceste, ulice, trgovi, stajališta, čekaonice za autobuse, prostor koji služi za javno parkiranje, osim parking prostora na kojima se naplaćuje naknada,
12. Zemljišta na kojima su spomen obilježja,
13. Objekti i zemljišta koji služe za vodoopskrbu i odvodnju otpadnih voda,
14. Zemljište koja služe za komunalna odlagališta,
15. Zgrade i zemljišta koja se Odlukom o komunalnoj naknadi utvrde da su važna za općinu a njihovo se održavanje financira iz proračuna, pod uvjetom da nekretnine njihovei korisnici ne daju u najam, zakup, podzakup ili na privremeno korištenje.

Članak 9.

Oslobađaju se plaćanja komunalne naknade korisnici prava na uzdržavanje utvrđeno od strane Centra za socijalnu skrb.

**Zahtjev za oslobađanje od obveze plaćanja komunalne naknade podnosi se najkasnije do 31.ožujka za tekuću godinu.**

**Uz zahtjev iz stavka 2.ovog članka podnositelj zahtjeva dužan je priložiti dokaz o tome da je korisnik prava na uzdržavanje i osobnu iskaznicu ili uvjerenje o prebivalištu.**

**Rješenje o potpunom ili djelomičnom oslobađanju od plaćanja komunalne naknade donosi Jedinstveni upravni odjel.**

**V OBRAČUN KOMUNALNE NAKNADE**

 Članak 10.

**Visina komunalne naknade utvrđuje se različito za pojedina naselja a ovisi o:**

* **Stupnju opremljenosti građevinskog zemljišta i objektima javne namjene,**
* **Lokaciji zgrade, poslovnog prostora i zemljišta,**
* **Namjeni objekta iz članka 5.ove Odluke.**

Članak 11.

Komunalna naknada obračunava se po m2 korisne površine za stambeni, garažni i poslovni prostor a po m2 stvarne površine za građevinsko zemljište koje služi u svrhu obavljanja poslovne djelatnosti.

 Članak 12.

**Korisna površina stambenog, garažnog i poslovnog prostora izračunava se po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine.**

 Članak 13.

Iznos komunalne naknade (Ikn) po m2 obračunske površine **nekretnine** za vlasnike ili korisnike stambenog i garažnog prostora te neizgrađenog građevinskog zemljišta, obračunava se mjesečno a plaća se jednom godišnje na slijedeći načun:

 Ikn = B x Kz x Kn

B – vrijednost obračunske jedinice – boda, određen u kunama po m2

Kz – koeficijent zone

Kn – koeficijen namjene.

 Članak 14.

**Vrijednost boda (B) odlukom određuje Općinsko vijeće najkasnije do kraja studenog tekuće godine za slijedeću kalendarsku godinu, u protivnom vrijednost boda (B) i u slijedećoj kalendarskoj godini ostaje nepromjenjena.**

**VI PODRUČJA ZONA U OPĆINI**

 Članak 15.

**Na temelju mjerila iz članka 10. ove Odluke područje Općine Trpanj se dijeli na 3 zona u kojima se naplaćuje komunalna naknada, a koje obuhvaćaju:**

 **I ZONA područje Naselja Trpanj**

 **II ZONA područje Naselja Gornja Vrućica, Uvala Divna i Duba Pelješka**

 **III ZONA područje Naselja Donja Vrućica**

**VII KOEFICIJENT ZONE**

 Članak 16.

Koeficijent zone (Kz) iznosi za:

I zonu 1,00

II zonu 0,80

III zonu 0,60

**VIII KOEFICIJENT NAMJENE**

 Članak 17.

**Koeficijent namjene (Kn) ovisi o vrsti nekretnine i iznosi za:**

* **Stambeni i garažni prostor .............................................................................1,00**
* **Poslovni prostor............................................................................................. 5,00**
* **Građevinsko zemljište koje služi za obavljanje poslovne djelatnosti......... 0,50**
* **Neizgrađeno građevinsko zemljište.................................................................0,05**

**Za poslovni se prostor i građevno zemljište koje služi u svrhu obavljanja poslovne djelatnosti, u slučaju kad se poslovna djelatnost ne obavlja više od 6 mjeseci u kalendarskoj godini, koeficijent namjene umanjuje se za 50% ali ne može biti manji od koeficijenta namjene za stambeni prostor, odnosno neizgrađeno građevno zemljište.**

**Za hotele, apartmanska naselja i kampove visina godišnje komunalne naknade iznosi 1,5% ukupnoga go­dišnjeg prihoda iz prethodne godine, ostvarenog u hotelima, apartmanskim naseljima i kampovima koji se nalaze na području dotične jedinice lokalne samouprave.**

**Vlasnici ili korisnici hotela, apartmanskih naselja i kampova, dužni su dostaviti podatak iz stavka 2. Ovog članka Jedinstvenom upravnom odjelu, najkasnije do 31. ožujka tekuće godine za prethodnu godinu.**

**IX OBVEZNICI I ROKOVI PLAĆANJA KOMUNALNE NAKNADE**

Članak 18.

**„Obveza plaćanja komunalne naknade nastaje od prvog dana sljedećeg mjeseca u odnosu na mjesec u kojem je nastao osnov za plaćanje komunalne naknade, a prestaje istekom mjeseca u kojem je prestao postojati osnov za plaćanje.**

**Komunalna naknada plaća se godišnje a dospijeva za tekuću godinu petnaestog dana od dana primitka rješenja.“**

**Ako obveznik prestane koristiti prostor a o tome ne obavijesti Jedinstveni upravni odjel Općine, odnosno ne postupi u smislu članka 7.ove Odluke, smatra se i dalje obveznim plaćati komunalnu naknadu i to do trenutka dok Jedinstvenom upravnom odjelu ne dostavi isprave na temelju kojih bi se moglo donijeti novo rješenje.**

 Članka 19.

**Rješenje o komunalnoj naknadi donosi Jedinstveni upravni odjel Općine Trpanj po zahtjevu stranke ili po službenoj dužnosti, u rokovima i po postupku koji je zakonom propisan.**

**Rješenje o komunalnoj nakandi se neće donositi za svaku godinu nego ostaje na snazi sve dok se ne promjeni vrijednost boda, a novo rješenje donjet će se samo u slučaju promjene vrijednosti boda ili drugih bitnih okolnosti.**

**U slučaju nepravodobnog plaćanja komunalne naknade obračunat će se kamate i naplata će se izvršiti prisilnim putem, sukladno pozitivnim zakonskim propisima (zakon o porezu na dohodak, dobit).**

Članak 20.

**Protiv rješenja Jedinstvenog upravnog odjela Općine dopuštena je žalba.**

**Žalba se podnosi nadležnom Upravnom odjelu za komunalne poslove Dubrovačko-neretvanske županije, putem Jedinstvenog upravnog odjela Općine.**

**X PRIJELAZNE I ZAVRŠNE ODREDBE**

 Članak 21.

Ova Odluka stupa na snagu osmog dana od dana objave u Službenom glasniku Dubrovačko-neretvanske županije a primjenjivat će se od 01.01.2015.godine.

Odluka o komunalnoj naknadi objavljena je u Službenom glasniku Dubrovačko-neretvanske županije br.1/02.

Odluka o izmjenama i dopunama Odluke o komunalnoj naknadi stupa na snagu osmog dana od od dana objave u u Službenom glasniku Dubrovačko-neretvanske županije.

Komisija za Statut, Poslovnik i normativnu djelatnost Općine utvrdit će pročišćeni tekst Odluke o komunalnoj nakandi.

Odluka o izmjenama i dopunama Odluke o komunalnoj naknad objavljena je u Službenom glasniku Dubrovačko-neretvanske županije br. 4/15 dana 13. svibnja 2015.godine, a stupila je na snagu 21. svibnja 2015.godine.

Odluka o drugim izmjenama i dopunama Odluke o komunalnoj naknadi stupa na snagu osmog dana od dana objave u Službenom glasniku Dubrovačko-Neretvanske županije.

Odluka o drugim izmjenama i dopunama Odluke o komunalnoj naknadi obajvljena je Službenom glasniku Dubrovačko-neretvanske županije br.12/18 od 12.lipnja 2018.godne i stupila je na snagu 20. lipnja 2018.godne.